[ca] Per determinar la viabilitat d'un nou servei de màrqueting digital per a empreses del sector alimentari a llançar per part del CRESCA, s'ha desenvolupat un pla de màrqueting. És un àmbit poc explorat en aquesta indústria i es vol oferir des d'un centre de referència i de qualitat. Al llarg del projecte s'ha passat per cadascuna de les fases d'investigació de mercat, analítica, estratègica, tàctica i de control; tenint en compte des de l'observació més teòrica a la més aplicada. Cada etapa mostra l'evolució i consideració de l'anterior. S'ha tirat endavant amb l'ajuda de la recerca d'informació, una entrevista a un expert del sector, la creació de taules i matrius organitzatives i clarificadores de contingut, el desenvolupament de diverses interfícies per a les diferents plataformes promocionals i s'han considerat mètriques avaluatives de resultats un cop es llanci el negoci. Els resultats obtinguts han demostrat la manca de servei de comunicació i promoció digital de les companyies a les quals es dirigeix principalment el CRESCA i que, tot i la complicada situació política i econòmica del país, l'àmbit tecnològic està en creixement. Amb l'avantatge de la relació amb la UPC i la comunitat establerta del centre, serà més fàcil aconseguir destacar d'entre la competència i tenir una base sòlida. S'ha optat per actualitzar la pàgina web sent ara més fàcil de navegar-hi, introduir una newsletter per mantenir el contacte amb els col·laboradors i utilitzar les principals xarxes socials per promocionar-se. Per determinar la viabilitat d'una forma objectiva, s'han proposat indicadors de rendiment que, un cop estigui en funcionament el servei, mostraran l'eficàcia de tot el que s'ha generat. S'han plantejat tres possibles escenaris hipotètics per saber com actuar en cadascun dels casos.

[en] To determine the feasibility of a new digital marketing service for companies in the food sector to be launched by CRESCA, a marketing plan has been developed. This is an area that has been little explored in this industry and is to be offered by a quality centre of reference. Throughout the project, in each of the phases of investigation of the market, analytical, strategic, tactical and control research has been carried out, taking into account the most theoretical to the most applied observation. Each stage shows the evolution and consideration of the previous one. It has been carried out with the help of information research, an interview with an industry expert, the creation of organisational and content clarifying tables and matrices, the development of various interfaces for the different promotional platforms and the consideration of evaluative metrics of results once the business is launched. The results obtained have demonstrated the lack of digital communication and promotion service of the companies mainly targeted by CRESCA and that, despite the complicated political and economic situation of the country, the technological field is growing. With the advantage of the relationship with the UPC and the centre's established community, it will be easier to stand out from the competition and have a solid base. It has been decided to update the website to make it easier to navigate, introduce a newsletter to keep in touch with partners and use the main social networks to promote itself. To determine such feasibility objectively, performance indicators have been proposed which, once the service is up and running, will show the effectiveness of everything generated. Three possible hypothetical scenarios have been proposed to know how to act in each of the cases.